Euskadi-Catalunya: Nou blaugranes a San Mamés amb Catalunya - FC Barcelona
HomeFutbolPrimer EquipNotíciesEuskadi-Catalunya: Nou blaugranes a San Mamés amb Catalunya
Euskadi-Catalunya: Nou blaugranes a San Mamés amb Catalunya
Es commemoren els cent anys del primer partit entre les dues seleccions i en fa set de l’últim
Jordi Alba, durant el Catalunya - Cap Verd de l'any passat / FOTO: MIGUEL RUIZ - FCB
La selecció catalana disputa aquest diumenge (20.30 hores) el partit tradicional nadalenc de la selecció. Aquest cop el matx serà contra la selecció d’Euskadi al Nou San Mamés per commemorar el primer enfrontament entre els dos equips ara fa 100 anys, amb la participació de nou jugadors del Barça.
Els nou representants blaugrana són: Martín Montoya, Gerard Piqué, Sergio Busquets, Xavi Hernández, Marc Bartra, Jordi Alba, Sergi Roberto, Jordi Masip –del primer equip– i Sergi Samper, del Barça B.
El seleccionador català, Gerard López, també ha comptat amb Gerard Deulofeu –cedit pel Barça al Sevilla– i amb diversos exjugadors blaugrana com Jonathan Soriano (Red Bull Salzburg), Sergi Gómez (Celta) i Andreu Fontàs (Celta).
100 anys del primer partit
El primer matx entre Euskadi i Catalunya es va celebrar a l’antic San Mamés el 3 de gener del 1915. El resultat va ser de 6 a 1 favorable a Euskadi, amb quatre gols de Rafael Moreno, conegut com el ‘Pichichi’. L’únic gol de la selecció de Catalunya el va marcar Armet.
Les dues seleccions s’han vist les cares en un total de once partits, però el precedent més recent va ser fa set anys, el 29 de gener del 2007, a San Mamés. Euskadi i Catalunya van empatar a un, amb gols de l’exblaugrana Bojan i d’Aduriz. Dos mesos i mig abans, el 8 d'octubre del 2006, Euskadi havia visitat el Camp Nou amb un altre empat, aquest cop per 2-2 amb gols d’Aduriz i Llorente per part del bascos i de Verdú i Luque per als catalans.
Fútbol femenino: Euskadi - Catalunya, 1-1... per fcbarcelona
Les seleccions femenines empaten sota l’aiguat (1-1)
Aquest dissabte al vespre, la selecció catalana femenina va empatar 1-1 contra la selecció d’Euskadi a Barakaldo, sota un fort aiguat que va ser el gran protagonista. El partit va comptar amb la participació de cinc blaugranes catalanes (Vicky, Alexia, Corredera, Torrejón i Ràfols) i una blaugrana basca, Unzué.
L’enfrontament estava dominat per les catalanes que van obrir el marcador en els primers minuts del joc, amb un gol de Olga Garcia. Però, les d’Euskadi van aconseguir igualar el resultat al minut 18 amb una diana de Marta Diaz. Malgrat la insistència i la bona competitivitat de les dues seleccions, el mal estat del terreny de joc per la intensitat de la pluja, no va ajudar a que el resultat pogués incrementar-se.
Nou del Barça, convocats amb Catalunya